NOK ฟุ้งปีนี้พลิกมีกำไร เผยมีแผนรับเครื่องบินเพิ่มอีก 4 ลำ
NOK: ฟุ้งปีนี้พลิกมีกำไร มองเป้าหมายผู้โดยสารในปีนี้เกือบ 9 ล้านคน เผยมีแผนรับเครื่องบินเพิ่มอีก 4 ลำ
27 มี.ค. 2558

นายพาที สารสิน ประธานเจ้าหน้าที่บริหารบริษัท สายการบินนกแอร์ จำกัด (มหาชน) หรือ NOK เปิดเผยกับรอยเตอร์ว่า บริษัทคาดว่าปีนี้จะพลิกกลับมามีกำไร จากปีก่อนที่ขาดทุน 472 ล้านบาท หลังมองขณะนี้นักท่องเที่ยวเริ่มกลับมาแล้ว
ขณะที่ บริษัทตั้งเป้าจำนวนผู้โดยสารปีนี้อยู่ที่เกือบ 9 ล้านคน เพิ่มขึ้นจาก 7.62 ล้านคนในปีก่อน อีกทั้งตั้งเป้าอัตราการบรรทุกผู้โดยสาร (cabin factor) ปีนี้ ใกล้เคียงปีก่อนที่ 81.3% นอกจากนี้ บริษัทมีแผนรับเครื่องบินเพิ่มในปีนี้อีก 4 ลำ จากปีก่อนที่มีฝูงบินรวม 24 ลำ 